ตลาดหุ้นเอเชียแดงทั้งกระดาน! หวั่น “โควิด-19” กระทบเศรษฐกิจโลก
ตลาดหุ้นเอเชียแดงทั้งกระดาน! หวั่น “โควิด-19” กระทบเศรษฐกิจโลก
ตลาดหุ้นเอเชียแดงทั้งกระดาน! หวั่น “โควิด-19” กระทบเศรษฐกิจโลก
24 ก.พ. 2563

ผู้สื่อข่าวรายงานว่า ตลาดหุ้นเอเชียปรับตัวลดลงในเช้าวันนี้ หลังจากไวรัสโคโรนาสายพันธุ์ใหม่ (โควิด-19) แพร่ระบาดอย่างหนัก และมีแนวโน้มที่จะส่งผลกระทบต่อเศรษฐกิจทั่วโลก
โดยดัชนี SSE Composite ตลาดหุ้นจีนเปิดวันนี้ที่ 3,027.89 จุด ลดลง 11.78 จุด, -0.39%
ดัชนี HSI ตลาดหุ้นฮ่องกงเปิดวันนี้ที่ 27,105.35 จุด ลดลง 203.46 จุด, -0.75%
ดัชนี TAIEX ตลาดหุ้นไต้หวันเปิดวันนี้ที่ 11,615.28 จุด ลดลง 71.07 จุด, -0.61%
ดัชนี KOSPI ตลาดหุ้นเกาหลีใต้เปิดวันนี้ที่ 2,114.04 จุด ลดลง 48.80 จุด, -2.26%
ดัชนี FTSE STI ตลาดหุ้นสิงคโปร์เปิดวันนี้ที่ 3,159.64 จุด ลดลง 21.39 จุด, -0.67%
ดัชนี FBMKLCI ตลาดหุ้นมาเลเซียเปิดวันนี้ที่ 1,501.47 จุด ลดลง 29.73 จุด, -1.94%
ตลาดหุ้นญี่ปุ่นปิดทำการวันนี้ เนื่องในวันหยุดชดเชยวันเฉลิมพระชนมพรรษาองค์สมเด็จพระจักรพรรดิ์
ขณะที่นักลงทุนวิตกกังวลว่าการแพร่ระบาดของไวรัสโควิด-19 จะส่งผลกระทบต่อเศรษฐกิจทั่วโลก โดยล่าสุด กองทุนการเงินระหว่างประเทศ (IMF) ได้ปรับลดคาดการณ์เศรษฐกิจของจีนในปี 2563 ลงสู่ระดับ 5.6% โดยลดลง 0.4% จากที่คาดการณ์ไว้เมื่อเดือนม.ค. เนื่องจากผลกระทบจากการแพร่ระบาดของไวรัสโควิด-19
ทั้งนี้ สถานการณ์การแพร่ระบาดของไวรัสโควิด-19 ส่งสัญญาณย่ำแย่ลง หลังจากรัฐบาลเกาหลีใต้ประกาศยกระดับการเตือนภัยจากสถานการณ์การแพร่ระบาดของไวรัสโควิด-19 สู่ระดับ “สีแดง” ซึ่งเป็นระดับสูงสุด หลังจากที่จำนวนผู้ติดเชื้อในประเทศพุ่งขึ้นแตะระดับ 602 ราย ขณะผู้เสียชีวิตเพิ่มเป็น 5 ราย
ทางด้านรัฐบาลอิตาลียืนยันพบผู้เสียชีวิตจากไวรัสโควิด-19 เพิ่มขึ้นอีก 1 ราย ส่งผลให้ยอดรวมผู้เสียชีวิตในประเทศเพิ่มขึ้นเป็น 3 ราย ส่วนจำนวนผู้ติดเชื้อไวรัสโควิด-19 ในอิตาลี ณ วันอาทิตย์ที่ 23 ก.พ. เพิ่มขึ้นเป็น 152 ราย